Գյումրու բնակիչ, ոստիկանության նախկին աշխատակից, «Վարդաշեն» քրեակատարողական հիմնարում կալանք կրող Հարություն Պետրոսյանը, դաժան ծեծի է ենթարկվել Գյումրու ոստիկանության Կումայրիի բաժնի աշխատակիցների՝ Կարեն Գևորգյանի և Արթուր Հակոբյանի կողմից: Այս մասին Forrights.am-ին ահազանգում են նախկին ոստիկանի հարազատները: Նրանք ներկայացրել են բազմաթիվ բժշկական փաստաթղթեր, որոնց թվում են Գյումրի ԲԿ-ի տրամադրած հիվանդության պատմությունը, շտապօգնության կանչերի թերթիկներ, տեղեկանքներ, որոնց մեջ նշվում են բազմաթիվ վնասվածքներն ու առողջական խնդիրները, որոնք բացահատել են Հարություն Պետրոսյանին զննող բժիշկները: Փաստաթղթերից մեկում որպես բուժզննությամբ հայնտաբերված քերծվածքների և գլխուղեղի տրամվայի պատճառ ուղղակի նշվում է ծեծը: Հարություն Պետրոսյանը հայտարարություն է տվել, որ ծեծի է ենթարկվել ոստիկանության Կումայրիի բաժնում: Նրա հարազատները նկարահանել են, թե ինչպես են հիվանդ, ծանր վիճակում գտնվող տղամարդուն տեղափոխում հիվանդանոց: Այդ տեսագրության մեջ, որը կից հրապարակում ենք, նա պատմում է, որ ոստիկաններն իրեն հարվածել են և հայհոյել են: